laion/Wikipedia-Exotic huggingface dataset:
פרשת הצוללות היוונית

פרשת הצוללות היוונית (נקראת גם סקנדל הצוללות היווני או שערוריית הצוללות היוונית; באנגלית: The Greek Submarine Scandal; ביוונית: Σκάνδαλο υποβρυχίων) היא שערוריית שוחד ושחיתות ביוון בעקבות עסקה בין משרד ההגנה היווני לבין מספנות HDW שבבעלות מספנות טיסנקרופ (באנגלית: ThyssenKrupp Marine) במהלך השנים 2000–2002. במסגרת הפרשה, נקנו ארבע צוללות U-214 בשווי 1.26 מיליארד אירו בשנת 2000. בפרשה, מלבד HDW היו מעורבות גם פרוסטאל (באנגלית: Ferrostaal) ו-STN אטלס (באנגלית: STN Atlas). שר ההגנה באותה תקופה, אקיס צוחאדזופולוס, שעמד בראש הפרשה הורשע ב-2013 בהלבנת הון ונגזרו עליו 20 שנות מאסר. המדינה הרוכשת: יוון, משרד ההגנה היווני חברות מעורבות (מדינה מוכרת): Howaldtswerke-Deutsche Werft (HDW), Ferrostaal, and STN Atlas (גרמניה) תאריך: 2000-2002 המוצר: 4 צוללות מדגם U-214 מחיר הרכישה: 1.26 מיליארד אירו השוחד ששולם: 133 מיליון אירו אקיס צוצהדזופולוס (Akis Tsochadzopoulos) - שר הביטחון היווני (1996–2001): פיקח על תוכנית הרכש ההגנה הגדולה ביותר של יין בין 1998–2001, קיבל יותר מ50 מיליון אירו שוחד על פי ההרשעה, בשביל רכישת טילים רוסים וצוללות גרמניות. הורשע בקבלת שוחד בשנת 2013 ונידון ל-20 שנות מאסר יניס בלטסיוס - עוזרו של צוצהדזופולוס: הורשע בקבלת שוחד ונידון ל-8 שנות מאסר סוטיריס עמנואליס - מנהל מספנות סקמרמנגס: הורשע בקבלת שוחד ונידון ל-20 שנות מאסר אנטוניס קנטס - סגן ראש הרכש של משרד ההגנה היווני: קיבל הקלה בעונשו בעקבות הודאה בקבלת שוחד ונידון ל-10 שנות מאסר. ללא הקלה בעונש היה נידון ל-25 שנות מאסר ג'יאן קלאודה אוסוולד - בנקאי צרפתי: הורשע בהלבנת הון ונידון בהיעדרו ל-5 שנות מאסר. פנגיוטיס אפסטאטחידו - סוכן של אטלס אלקטרוניק: הורשע בשוחד ונידון ל-9 שנות מאסר על תנאי יוהאן פרדריך האן - מנהל בכיר של פררוסטאל (באנגלית: Ferrostaal): הורשע בשוחד, ונידון לקנס ולמאסר על תנאי האנס דיטר מוהלנבק (Hans-Dieter Mühlenbeck) - מנהל בכיר של פררוסטאל (באנגלית: Ferrostaal): הורשע בשוחד, נידון לקנס ולמאסר על תנאי. פרשת הצוללות אוניברסיטת TUFTS, פרשת הצוללות היוונים (באנגלית: The Greek Submarine Scandal), באתר האוניברסיטה מידע על הצוללות, האודיסי, רכישת צוללות U-214 היוונית, באתר Industrial Defence Daily The Greek Submarine Scandal
יאהו! יפן

יאהו! יפן קורפוריישן (באנגלית: Yahoo! Japan Corporation; ביפנית: ヤフー株式会社; ברומאג'י: Yafū Kabushiki-gaisha) היא חברת ענק יפנית שהוקמה במקור כמיזם משותף של חברת יאהו האמריקאית (היום חלק מחברת ווריזון) וחברת סופטבנק היפנית. במהלך השנים החברה התבססה יותר ויותר ביפן וכיום היא מהחברות הגדולות ביותר במדינה, ואין לה כבר קשר עם החברה האמריקאית המקורית. פורטל האינטרנט שמפעילה חברת יאהו יפן הוא האתר הנצפה ביותר כיום ביפן, ושירותי האינטרנט שהוא מציע הם ברובם דומיננטיים במדינה. בינואר 1996 סופטבנק וחברת יאהו האמריקאית חתמו על הסכם להקמת פורטל אינטרנט בשפה היפנית. באפריל 1996 הוא הוקם בשם "יאהו יפן", והיה לפורטל האינטרנט הראשון ביפן. באוקטובר 2003 החברה הונפקה בבורסה לניירות ערך שבטוקיו, ומשנת 2005 היא נכללת במדד "ניקיי 225" היפני. נכון לשנת 2019 יאהו! יפן ממשיכה להשתמש בעיצוב הישן-נושן של פורטל יאהו המקורי, אשר היה בשימוש בין השנים 1996 – 2009. משרדיה הראשיים של החברה ממוקמים בטוקיו שביפן. מדיה וקבצים בנושא יאהו! יפן בוויקישיתוף אתר האינטרנט הרשמי של יאהו! יפן יאהו! יפן, ברשת החברתית פייסבוק יאהו! יפן, ברשת החברתית אקס (טוויטר) יאהו! יפן, ברשת החברתית אינסטגרם יאהו! יפן, הבלוג הרשמי ביולי 2016 אלטאבה מכרה את פעילות האינטרנט של יאהו לחברת הסלולר ורייזון תקשורת ערך זה הוא קצרמר בנושא יפן ובנושא חברות. אתם מוזמנים לתרום לוויקיפדיה ולהרחיב אותו.
לקוואנט (אי)

האי לקוואנט (באנגלית: Lecointe Island) המכונה גם האי קייסר (Isla Kaiser) והאי אליס (Isla Alice) הוא אי מוארך המצוי למול חוף האי בראבנט, בארכיפלג פאלמר שבאנטארקטיקה. מעבר פמפה מפריד בין האי לקוואנט לבין האי בראבנט. אורכו של האי לקוואנט 7.27 קילומטרים, ורוחבו 2.2 קילומטרים. שיא גובהו של האי 700 מטרים מעל פני הים. האי נסקר לראשונה באופן חלקי על ידי המשלחת האנטארקטית הבלגית (אשר חקרה את אנטארקטיקה בין השנים 1897–1899). משלחת זו קרא לקצהו הצפוני של האי "כף קייזר" (Cape Kaiser). האי נסקר וצולם על ידי משלחות סקר בריטיות בין השנים 1955–1958. המשלחת הבלגית קרא לאי "האי קייזר". סקר שטחי חסות איי פוקלנד (אחת המשלחות הבריטיות) נתנה לאי את שמו הנוכחי. האי נקרא על שמו של ז'ורז' לקוואנט, מגלה ארצות בלגי, שהיה סגן מפקד המשלחת האנטארקטי הבלגית, והיה הסוקר האחראי על הסקר הראשון של מצר ז'ארלש. האי לקוואנט באתר הסקר הגאולוגי של ארצות הברית האי לקוואנט באתר הגאזט האנטארקטי המשווה SCAR של ממשלת אוסטרליה תצלום לוויין של אזור האי לקוואנט מחשבון מרחקים - המרחק מהאי לקוואנט לאתרים סמוכים תצלום לוויין של אזור האי לקוואנט, תוך סימון אתרים נוספים באזור באתר copernix מפת אזור האי לקוואנט מידע גאוגרפי והיסטורי 1ההיסטוריה של שם האי
בית בקצה העולם

האם התכוונתם ל... בית בקצה העולם (ספר) (אנ') – רומן משנת 1990 בית בקצה העולם (סרט) – סרט קולוע משנת 2004
דמיטרי צ'יסטיאקוב

דמיטרי יורייביץ' צ'יסטיאקוב (ברוסית: Дмитрий Юрьевич Чистяков; נולד ב-13 בינואר 1994) הוא כדורגלן רוסי, המשחק בעמדת הבלם במועדון סוצ'י מליגת העל הרוסית ובנבחרת רוסיה בכדורגל. את הופעת הבכורה המקצוענית שלו ערך בליגה המקצועית עבור זניט-2 ב-15 ביולי 2013 במשחק נגד טוסנו. הוא אומנם נכלל בסגל של זניט סנקט פטרבורג, אך מעולם לא הופיע במדיה ובעיקר נשלח להשאלה לקבוצות אחרות ושיחק במדי מיקה אשטראק הארמנית ובשיניק ירוסלבל ובטמבוב מליגת הכדורגל הלאומית של רוסיה, לפני שזכה להתעניינות מצד מועדונים בכירים אחרים במדינה. לבסוף, ב-7 ביוני 2019, הוא חתם על חוזה לארבעה שנים עם רוסטוב. הוא ערך את הופעת הבכורה שלו בפרמייר ליג הרוסי במדי רוסטוב ב-13 ביולי 2019 במשחק מול אורנבורג. באוקטובר 2020 הושאל לזניט סנקט פטרבורג למשך עונה אחת עם אופציית רכישה. את הופעת הבכורה ערך במחזור 13 מול חימקי, ב-1 בנובמבר 2020, בניצחון 2:0 של קבוצתו. ביוני 2021 חתם עם זניט לחוזה עד סוף עונת 2024/2025. את שער הבכורה שלו במדי זניט הבקיע במשחק הליגה נגד ניז'ני נובגורוד בניצחון הביתי 5:1 בגזפרום ארנה, ב-19 בנובמבר 2021, במסגרת מחזור 15. בינואר 2024, עבר בהשאלה לקבוצת סוצ'י. הוא נקרא לסגל הנבחרת הלאומית לראשונה למשחקי מוקדמות יורו 2020 מול סקוטלנד וקפריסין, ב-10 וב-13 באוקטובר 2019. הוא זומן גם למשחקי מוקדמות מונדיאל 2022 וערך את הופעת הבכורה במדי הנבחרת ב-8 באוקטובר 2021, במשחק מול סלובקיה, שבו נבחרתו ניצחה 1:0. מדיה וקבצים בנושא דמיטרי צ'יסטיאקוב בוויקישיתוף דמיטרי צ'יסטיאקוב, באתר Transfermarkt דמיטרי צ'יסטיאקוב, באתר Soccerway דמיטרי צ'יסטיאקוב, באתר WorldFootball.net דמיטרי צ'יסטיאקוב, באתר FootballDatabase.eu פרופיל, באתר sportbox.ru "Career Summary". Russian Professional Football League. 10 בספטמבר 2014. {{cite web}}: (עזרה) "Дмитрий Чистяков – игрок «Ростова»" [Dmitri Chistyakov is Rostov player] (ברוסית). FC Rostov. 7 ביוני 2019. {{cite web}}: (עזרה) "Game Report by RFPL" (ברוסית). Russian Premier League. 13 ביולי 2019. {{cite web}}: (עזרה) "Состав на Шотландию и Кипр" [Line-up for Scotland and Cyprus]. RFU (ברוסית). Russian Football Union. 30 בספטמבר 2019. {{cite web}}: (עזרה)
אכלו משמנים

אִכְלוּ מַשְׁמַנִּים הוא פיוט אשכנזי לשבת חנוכה שזהות מחברו אינה ידועה, השם אברהם חתום באקרוסטיכון בראשי הבתים וייתכן שזהו שם מחברו. כיום, שירת הפיוט נפוצה בעיקר בקרב יוצאי יהדות גרמניה, ומספר חצרות חסידיות. בכמה מהדורות של זמירות שבת מיוחס הפיוט לרבי אברהם אבן עזרא, אך ייחוס זה ככל הנראה אינו נכון. הפיוט בשונה ממרבית הפיוטים העוסקים בחגים, אינו עוסק בסיפור החג או בהלכותיו, אלא באופן היתולי בפרט שולי בו, סעודת החג, הפיוט קורא להרבות בסעודה ובמאכלים, הפזמון שלו חוזר ואומר כי לצורך סעודה זו, מכור או תשכור שטח תבואה של בית כור, זוהי דרישה מוגזמת כמו גם הבית העוסק בשתיית היין, על פיו יש להחליף כל שתיית מים בחג בשתיית יין. לשון הפיוט ומטרתו עוררו עליו עוררין בקרב חלק מפוסקי ההלכה שהרי סעודת חנוכה אינה סעודת מצווה כלל, כגון המהר"י ברונא שכתב כי: "עוד הגידו לי שמהר"ר אברהם הכהן לא רצה להניח הבחורים לנגן הזמר 'אכלו משמנים' על השלחן, לפי שמשמע כאילו נתקן על פי תלמידי חכמים, וזה אינו כלל, שהרי כתב מהר"ם שסעודת חנוכה אינה סעודת מצווה, והזמר מתחיל 'אכלו משמנים' וכו' עד 'תמכור לצורך חנוכה', משמע דסעודת מצווה היא" הרב אהרן וירמש (רב במץ במאה ה-18), כותב בחריפות: "ואגב אזכרה מה שהדפיסו זמר 'אכלו משמנים'… כל המבחין ישתומם להתערב שוא וכזב והבל שיש בו חטא בתוך סידורי קודש… ובילדותי שמעתי מאנשים חשובים חשבוהו לשחוק שמחברו היה מכת ליצים ופוחזים... ומי שבידו למחות למדפיסים הרי זה משובח" בשל התנגדותו, חיבר הרב וירמש זמר דומה, המדגיש את חשיבות לימוד התורה בחנוכה. בקרב תנועת החסידות היו שהכשירו את הפיוט בטענה כי קיימים בו כוונות ורמזים נסתרים, ביניהם רבי פנחס מקוריץ, ורבי יצחק יעקב רבינוביץ האדמו"ר מביאלא, אך האדמו"ר ממונקאטש רבי חיים אלעזר שפירא כתב כי לפיוט אין טעם וריח של תורה. גבריאל וסרמן, "Liturgical poems of Ḥanukka from Europe" (חלק א באנגלית וחלק ב בעברית), 2016 (דוקטורט). על אכלו משמנים בעמ' 253, 260-261 בחלק א, והפיוט עצמו עם פירוש ושינויי נוסחאות מופיע בעמודים 467–468 בחלק ב. (הספר בקטלוג ULI) הפיוט אכלו משמנים, באתר הפיוט והתפילה איתי מרינברג, "אִכְלוּ מַשְׁמַנִּים" – אמנות השיר, באתר הפיוט והתפילה הרב פרופ' נריה גוטל, הקולות לא יחדלון: עיון בפיוט אכלו משמנים, באתר הפיוט והתפילה מידע על אכלו משמנים בקטלוג הספרייה הלאומית בסידור היעב"ץ (בית יעקב), בית זה והבית שלפניו מאוחדים, והנוסח הוא כך: רך וטוב יחדלון מניסוך המים. בבית היין נלין. בכל יום פעמיים (ראו כאן). אמנות השיר: אכלו משמנים, באתר הפיוט והתפילה. שו"ת מהר"י ברונא סימן קל"ז ספר מאורי אור חלק באר שבע דף פ"א ע"ב רבי אהרן ווירמש, מאורי אור, חלק ד: באר שבע, מץ תקצ"א, דף קכ"ד ע"ב, באתר אוצר החכמה (צפייה מוגבלת למנויים). ספר 'אמרי פנחס', ענייני חנוכה בחיבורו 'דברי בינה' (פרשת מקץ) בספר שער יששכר
אוניברסיטת טמבוב

אוניברסיטת טמבוב או אוניברסיטת דרז'אבין (שם מלא: אוניברסיטת טמבוב הממלכתית על שם ג.ר. דרז'אבין (ברוסית: Тамбовский государственный университет имени Г. Р. Державина) היא אוניברסיטה ממלכתית בטמבוב ברוסיה. האוניברסיטה יוסדה בשנת 1918. במתכונתה הנוכחית הוקמה בשנת 1994 כאשר המוסד הפדגוגי הממלכתי של טמבוב והמכון התרבותי של טמבוב אוחדו למוסד אחד להשכלה גבוהה. מתמטיקה, פיזיקה וטכנולוגיית מידע המחלקה לטכנולוגיית מחשבים ומידע (IT) המחלקה לאלגברה וגאומטריה המחלקה למחשוב ומידול מתמטי (CMM) המחלקה לניתוח מתמטי המחלקה לפיזיקה תאורטית וניסיונית (TEP) המחלקה לפיזיקה כללית כלכלה המחלקה למימון ובנקאות (FiBD) המחלקה לכלכלה פוליטית והכלכלה העולמית העולמית (PE ו- IYC) המחלקה לאינפורמטיקה עסקית ומתמטיקה (BIiM) המחלקה לחשבונאות ומיסוי ניהול ושירות המחלקה לתמיכה לשונית בתהליכים עסקיים מחלקת שירות ומסחר המחלקה לניהול ושיווק המחלקה לניהול מדינה ועירייה (MCM) המחלקה לניהול כוח אדם תרופה המחלקה למיקרוביולוגיה ומחלות זיהומיות המחלקה לטיפול המחלקה לבריאות הציבור ובטיחות המחלקה לפיזיולוגיה המחלקה לכירורגיה המחלקה למחלות עיניים ועצבים המחלקה לביוכימיה ורוקחות המחלקה לאנטומיה, ניתוחים ואונקולוגיה המחלקה לפתולוגיה המחלקה למיילדות וגינקולוגיה המחלקה לטראומטולוגיה, אורתופדיה המחלקה לפסיכולוגיה קלינית המחלקה לפסיכולוגיה התפתחותית המחלקה לדפקטולוגיה משפט וביטחון לאומי תיאוריה והיסטוריה של מדינה ומשפט המחלקה למשפט חוקתי ובינלאומי המחלקה למשפט אזרחי המחלקה להליכי אזרחות ובוררות המחלקה למשפט פלילי והליך המחלקה לאכיפת החוק והמדע המשפטי המחלקה לזכויות אדם ודמוקרטיה המחלקה לבטיחות חיים המחלקה להכשרה מיוחדת וביטחון לאומי פילולוגיה המחלקה לבלשנות ודידקטיקה החוג לפילולוגיה אנגלית המחלקה לפילולוגיה גרמנית וצרפתית החוג לספרות רוסית וזרה המחלקה לשפה רוסית המחלקה לרוסית כשפה זרה המחלקה לפרסום ויחסי ציבור המחלקה לשפות זרות בתקשורת מקצועית המחלקה לעיתונאות והוצאה לאור מדעי הרוח והחינוך הסוציו-תרבותי המחלקה למשאבי מידע המחלקה להיסטוריה כללית המחלקה לעיצוב המחלקה למוזיקה ומחול המחלקה להיסטוריה רוסית המחלקה לתקשורת חברתית ותרבותית המחלקה לסוציולוגיה תאורטית ויישומית המחלקה ליחסים בינלאומיים ומדעי המדינה המחלקה לפילוסופיה חינוך המחלקה לפדגוגיה כללית ופסיכולוגיה המחלקה לתיאוריה ומתודולוגיה של גן חינוך יסודי המחלקה לעבודה סוציאלית המחלקה לחינוך פסיכולוגי ופדגוגי החוג לפרופיל ההדרכה לפני האוניברסיטה טכנולוגיות סביבתיות וספורט המחלקה לביולוגיה המחלקה לכימיה המחלקה לאקולוגיה ותיירות המחלקה לגאוגרפיה וניהול קרקעות המחלקה לחינוך גופני החוג לתיאוריה ומתודולוגיה של תחומי ספורט המחלקה לתיאוריה ומתודולוגיה של חינוך גופני וספורט המחלקה לחינוך גופני מסתגל מדיה וקבצים בנושא אוניברסיטת טמבוב בוויקישיתוף אתר האינטרנט הרשמי של אוניברסיטת טמבוב (ברוסית) אתר האינטרנט הרשמי של אוניברסיטת טמבוב (באנגלית) אוניברסיטת טמבוב, ברשת החברתית פייסבוק אוניברסיטת טמבוב, ברשת החברתית אקס (טוויטר) אוניברסיטת טמבוב, ביישום טלגרם אוניברסיטת טמבוב, ברשת החברתית אינסטגרם אוניברסיטת טמבוב, ברשת החברתית VK אוניברסיטת טמבוב, סרטונים בערוץ היוטיוב https://ethics.harvard.edu/blog/corruption-universities-common-disease-russia-and-ukraine Denisova-Schmidt E. (2018) Corruption, the Lack of Academic Integrity and Other Ethical Issues in Higher Education: What Can Be Done Within the Bologna Process?. Russian Education and Society (June 2000), Volume 42, Issues 5-8, p. 27.
טמבוב (הוקי קרח)

מועדון ההוקי טמבוב הוא מועדון הוקי קרח מקצועני מהעיר טמבוב, רוסיה שנוסד בשנת 2000 ומתמודד בליגת ההוקי העליונה, הליגה השנייה בחשיבותה בהוקי קרח ברוסיה. משנת 1981 התקיים מועדון הוקי קרח בשם אוונגרד טמבוב, אך מועדון זה לא זכה להצלחה רבה בזירה הלאומית. בשנת 2000 הוקם מועדון ההוקי טמבוב. המועדון התמודד בליגה השלישית בחשיבותה במדינה בעונות 2015–2018. בעונת 2018/2019 החלה להתמודד בליגת VHL, השנייה בחשיבותה ברוסיה אחרי KHL. באותה עונה נערך שינוי בסגל אך הקבוצה התקשתה ולא הצליחה להעפיל לפלייאוף הליגה. מאז שופץ היכל הקרח קריסטל בטמבוב בשנת 2015, הקבוצה מארחת בו את משחקי הבית שלה. מכיל 1,250 מושבים. גביע הפדרציה / אלופת VHL-B זכייה: 2016, 2018 גביע ליגת ההוקי הרוסית זכייה: 2012 אתר האינטרנט הרשמי של טמבוב טמבוב, ברשת החברתית VK אתר האוהדים ערך זה הוא קצרמר בנושא ספורט ברוסיה ובנושא הוקי קרח. אתם מוזמנים לתרום לוויקיפדיה ולהרחיב אותו.
קרחון באלאנסטרה

קרחון באלאנסטרה (באנגלית: Balanstra Glacier; בבולגרית: ледник Баланстра) הוא קרחון רחב באי בראבנט בארכיפלג פאלמר, שבאנטארקטיקה. הקרחון ממוקם צפונית מזרחית לקרחון היפוקרטס, ודרומית מערבית לקרחון מקנזי. הקרחון מנקז את המורדות הדרום-מזרחיים של הרי סטריבוג, זורם לכיוון מזרח - דרום-מזרח ונשפך אל מעבר פמפה דרומית לנקודת מומינו, וצפונית לנקודת פינל. אורכו של הקרחון 12 קילומטרים ורוחבו 4 קילומטרים. הקרחון מופה לראשונה על ידי סוקרים בריטיים בשנת 1980, ובשנית בשנת 2008. הקרחון נקרא על שם המוצב הרומי העתיק בבאלאנסטרה במערב בולגריה. הגאזט האנטארקטי הבולגרי (בבולגרית) קרחון באלאנסטרה באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון באלאנסטרה, תוך ציון מיקום אתרים סמוכים באתר copernix גאזט השמות האנטארקטיים של בולגריה מידע גאוגרפי והיסטורי
LXQt

LXQt היא סביבת שולחן עבודה חופשית וקוד פתוח. היא מהווה שילוב של סביבות שולחן העבודה LXDE ו־Razor-qt. בתחילת שנת 2013 הונג ג'ן יִי, מפתח סביבת שולחן העבודה LXDE, לא היה מרוצה מהפיתוח שהיה קיים אז עם GTK3, והחל להתנסות בפיתוח חלופי לסביבת שולחן העבודה עם Qt במקום, כשהחל עם גרסת Qt למנהל הקבצים של LXDE, הקרוי PCManFM. עם זאת, הוא הבהיר גם שגרסאות GTK ו־Qt יתקיימו האחת לצד השנייה. בהמשך נוצר היסב גם לממשק המשתמש הגרפי-lxrandr. ב־3 ביולי באותה שנה הסב ג'ן יי את סביבת שולחן העבודה במלואה ל־Qt, היסב אשר נקרא LXDE-Qt. אך ב־21 ביולי פוצל LXDE-Qt לשני מיזמים שונים: LXDE-Qt ו־Razor Qt, כשהעבודה על גרסת GTK נמשכה, מתוך שאיפה לאחד בעתיד בין שתי גרסאות Qt. בהמשך נזנחה גרסת GTK לטובת גרסת Qt משופרת המורכבת שוב מאיחוד של שני המיזמים שפוצלו - שכעת כונתה LXQt. הגרסה הראשונה שפורסמה בשם זה הייתה 0.7.0. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. ההפצה לובונטו החלה להשתמש בסביבת שולחן עבודה זו באופן רשמי החל מגרסה 18.10. הפצות נוספות הכוללות גרסה רשמית של סביבת שולחן העבודה הן פדורה, דביאן, מנג'רו (בגרסה הנתמכת על ידי קהילת המפתחים) ואופן סוזה. מדיה וקבצים בנושא LXQt בוויקישיתוף אתר האינטרנט הרשמי של LXQt LXQt, ברשת החברתית אקס (טוויטר) https://blog.lxde.org/2013/03/26/pcmanfm-qt-0-1-0-released/, מתוך ה בלוג הרשמי של LXDE LXDE xrandr GUI frontent, lxrandr, is ported to Qt in one day, מאוחזר מתוך אתר article.gmane.org באמצעות Wayback Machine LXDE-Qt Preview, מתוך הבלוג הרשמי של LXDE The future of Razor and LXDE-Qt, מתוך הבלוג הרשמי של LXDE LXQt 0.7.0 released, מתוך אתר סורספורג' Releases, מתוך אתר סביבת שולחן העבודה Lubuntu 18.10 Officially Switching From LXDE To LXQt, מתוך אתר phoronix.com Fedora LXQt Desktop, מתוך אתר ההפצה פדורה) מתוך דף ההורדות של ההפצה דביאן
Mail.ru

Mail.ru הוא פורטל אינטרנט בשפה הרוסית של חברת הטכנולוגיה Mail.Ru Group. השירות מאגד פרויקטים באינטרנט כדוגמת שירות הדוא"ל Mail.ru, שירות חיפוש, רשתות חברתיות, שרותי ענן ומערכות העברת מסרים מיידיים. נכון ליוני 2015 ביקרו באתר בממוצע 54.9 מיליון איש בחודש. על פי נתוני Alexa, באוקטובר 2018 האתר היה במקום 36 בפופולריות בעולם והיה האתר החמישי בפופולריות שלו ברוסיה. ההחלטה לפתח את אתר Mail.ru לפורטל התקבלה בתחילת 1998. המייסדים והבעלים של השירות קיבלו השראה מהדוגמה של יאהו!, שסיפקה שירות דואר אלקטרוני, קטלוג של משאבי אינטרנט וקטעי מידע באתר אחד. באותה שנה נחתמו הסכמים עם הוצאת האינטרנט Infoart, Lenta.ru ואתר Gazeta.ru, על מיקום עדכוני החדשות שלהם בעמוד הראשי. עם זאת, השנה הרשמית להקמת הפורטל נחשבת לשנת 2001, כאשר לאחר המיזוג של port.ru ואתר Netbridge, כל נכסי האינטרנט הרווחיים של החברה התאחדו סביב אחד הפופולריים ביותר – שירות הדואר mail.ru. בשנת 2006, לאחר שילוב עם פרויקט הבלוגים של Mail.ru, נוספו תכונות חדשות לאתר, לצד הקמת חברת הניהול "Mail.Ru Group". בשנת 2011 הופיע לוח ניווט בממשק הפורטל עם מעבר מהיר בין פרויקטים נושאיים של הפורטל. מאז 2012 צוות מומחי UX של קבוצת Mail.ru האחראי על אזור הדואר והפורטל עבד על מסגרת לאיחוד טכני של הפרויקטים הנושאיים פורטליים. נעשה שימוש ב"גישת המבורגר" בעיצוב: דפי פרויקט שהחלו להיבנות מבלוקים אופקיים המותאמים לסוגי תוכן שונים. זה פישט את פיתוח המדורים נושאיים חדשים ואיפשר השקת גרסאות אדפטיביות של אתרים למכשירים ניידים. באמצע 2012, עלה מחדש פרויקט החדשות, שנה לאחר מכן עודדו הושקה גרסה לילדים. בשנת 2014 פרויקט הבריאות של Mail.ru קיבל עיצוב חדש. בשנת 2017 נשיא אוקראינה פטרו פורושנקו אסר את הגישה לאתר מכל שטחי אוקראינה. מדיה וקבצים בנושא Mail.ru בוויקישיתוף אתר האינטרנט הרשמי של Mail.ru אתר האינטרנט הרשמי של Mail.ru Mail.ru, ברשת החברתית פייסבוק Mail.ru, ברשת החברתית אקס (טוויטר) Mail.Ru Group Limited Interim Condensed Consolidated Financial Statements, 2015 "Информация о портале в корпоративном разделе Mail.Ru". נבדק ב-2015-12-21. "How popular is mail.ru?". Alexa Internet. 2015-12-21. נבדק ב-2015-12-21.
C'est pour vivre (אלבום)

C'est pour vivre (בעברית: זה בשביל לחיות) הוא אלבום האוסף השביעי של הזמרת הקנדית סלין דיון. אלבום האוסף יצא לאור ב-3 בפברואר 1997, על ידי חברות תקליטים שונות. שם האלבום נגזר משם השיר "C'est pour vivre", אותו הוציאה דיון בשנת 1985. עם יציאתו נכנס אלבום האוסף אל המקום ה-32 במצעד האלבומים של ולוניה. אלבום האוסף הופק על ידי אדי מרנאיי, רומנו מוסומארה ורודי פסקל אשר הפיקו בעבר עבור דיון אלבומים נוספים כדוגמת Les plus grands succès de Céline Dion, Dion chante Plamondon, ו-C'est pour toi. אלבום האוסף יצא לראשונה בבריטניה ב-3 בפברואר 1997, על ידי חברת התקליטים נקטר מאסטרס, בפורמט של תקליטור. מידע על האלבום C'est pour vivre באתר MusicBrainz האלבום C'est pour vivre באתר Discogs בודדה מיוזיק • בי אר מיוזיק • קולומביה • דינו מיוזיק • אלפ מיוזיק • אאוריקה • גולדן פוני • לידר מיוזיק • נקטר מאסטרס • פוני קניון • סוני מיוזיק • יוניברסל מיוזיק גרופ • זאק מיוזיק אדי מרנאיי, רומנו מוסומארה, רודי פסקל Celine Dion* - C'est Pour Vivre, Discogs (באנגלית) Céline Dion - C'Est Pour Vivre, Discogs (באנגלית) C'est pour vivre "Ultratop.be – Céline Dion – C'est pour vivre" (in French). Hung Medien. Retrieved 28 July 2014. Céline Dion - Les Plus Grands Succès, Discogs (באנגלית) Release group “Dion chante Plamondon” by Céline Dion - MusicBrainz, musicbrainz.org Celine Dion* - Dion Chante Plamondon, Discogs (באנגלית) Release group “C’est pour toi” by Céline Dion - MusicBrainz, musicbrainz.org Céline Dion - C'est Pour Toi, Discogs (באנגלית) Celine Dion* - C'est Pour Vivre -The French Love Album, Discogs (באנגלית) Gold & Platinum, RIAA (באנגלית)
חגי עמית

חגי עמית-כהן (נולד ב-3 בפברואר 1974) הוא עיתונאי, עורך ופובליציסט ישראלי, לשעבר עורך מדור שוק ההון ב-TheMarker. עורך מוסף סוף השבוע Markerweek. באוקטובר 2021 יצא לאור ספרו הראשון "פרופיל מזויף". עמית נולד בירושלים, לרפאל - בעליה של חברת טאקט מערכות, ולפרופ' עירית עמית כהן. את לימודיו התיכוניים העביר בתיכון גינסבורג ביבנה. בין השנים 1992–1995 שירת בצה"ל כמשנה טכני בחיל התותחנים. ב-1996 החל את לימודיו לתואר ראשון בכלכלה ופסיכולוגיה באוניברסיטת תל אביב, אותם סיים ב-1999. לאחר מכן השלים תואר שני בהתנהגות ארגונית בפקולטה למנהל עסקים של האוניברסיטה. את הקריירה העיתונאית החל עמית כראש דסק שוק ההון של TheMarker, תפקיד אותו החזיק משך שנתיים. לאחריהן, עבר עמית לסקר את בתי ההשקעות והחברות הנסחרות בבורסה בתל אביב ככתב שוק ההון בעיתון עד ל-2008, אז מונה לעורך מדור שוק ההון. כעבור 3 שנים, החל לעבוד כעיתונאי במגזין סוף השבוע של העיתון, במסגרתו ניפק כתבות עומק ותחקירים, לצד טור שבועי קבוע. מאז 2017 היה אחראי על סיקור משרדי האוצר והביטחון, ושנה לאחר מכן החל לסקר במקביל את התחום הפוליטי. בספטמבר 2021 ראה אור ספרו הראשון, "פרופיל מזויף". החל מאוקטובר 2021 עורך את מוסף סוף השבוע של העיתון, ה- MarkerWeek. סדרת כתבות שפרסם ב-2018, בהן חשף אי-סדרים חמורים שנתגלו בכמה מכרזים טכנולוגיים במשרד הביטחון, הובילו לפרישתו של סגן ראש מנהל הרכש במשרד הביטחון, איקו חסון, ובהמשך אף לפתיחת החקירה בלהב 433 במקביל לבדיקה של מבקר המדינה אשר טרם הושלמו. בין השנים 2015–2017 כתב את מדור 'סאבטקסט' במוסף סוף השבוע של TheMarker. ב-2016 שימש כמרצה בחוג לעיתונאות באוניברסיטת תל אביב. עמית נשוי, ומתגורר בקיבוץ חולדה. סבו הוא יהודה כהן, שופט בית המשפט העליון. מדיה וקבצים בנושא חגי עמית בוויקישיתוף חגי עמית, ברשת החברתית פייסבוק חגי עמית, ברשת החברתית אקס (טוויטר) חגי עמית, באתר TheMarker חגי עמית, "אם תיקח אותי, יהיה לך טוב יותר": שני האנשים ששולטים ברכש הטכנולוגי של מערכת הביטחון, באתר TheMarker‏, 26 באוקטובר 2017 חגי עמית, על רקע בדיקת המכרזים: בכיר במינהל הרכש במשרד הביטחון עוזב את תפקידו, באתר TheMarker‏, 5 במרץ 2018 חגי עמית, דרמה במשרד הביטחון: מאות יועצים יפוטרו ויוחלפו בעובדי מדינה, באתר TheMarker‏, 26 באוגוסט 2018 חגי עמית, ענן וביג דאטה זה כל כך 2010, באתר TheMarker‏, 11 באוגוסט 2017
פיטר דומיניק

פיטר הוייט דומיניק (באנגלית: Peter Hoyt Dominick‏; 7 ביולי 1915 – 18 במרץ 1981) היה פוליטיקאי ומשפטן אמריקאי. הוא ייצג את מדינת קולורדו בסנאט של ארצות הברית במשך 12 שנה, וטרם היבחרו לסנאט היה חבר בית הנבחרים של ארצות הברית מטעם מחוז הקונגרס השני של קולורדו. אחרי שעזב את הסנאט מונה לשגריר ארצו בשווייץ. דומיניק נולד בסטמפורד שבקונטיקט. ב-1933 סיים את לימודיו בבית הספר סנט מארק. ב-1937 סיים את לימודיו באוניברסיטת ייל ושלוש שנים לאחר מכן ב-1940 היה לבוגר בית הספר למשפטים של ייל. בשנים 1940–1942 עסק בעריכת דין בניו יורק, עת התגייס אל חיל האוויר של ארצות הברית כצוער תעופה בראשית ימיה של ארצות הברית במלחמת העולם השנייה. הוא שירת בחיל האוויר עד לשחרורו משירות צבאי ב-1945 בדרגת קפטן. הוא חזר בקצרה לעסוק בחוק ומשפט ב-1946, בטרם עבר באותה השנה אל דנוור שבקולורדו, שם המשיך את עיסוקו בתחום המשפטי. דומיניק נכנס לפוליטיקה עם היבחרו אל בית הנבחרים של מדינת קולורדו מטעם המפלגה הרפובליקנית, שם כיהן בשנים 1957–1961. ב-1960 התמודד בהצלחה לבית הנבחרים של ארצות הברית, וגבר על יריבו ביירון ל. ג'ונסון מהמפלגה הדמוקרטית, והוא נטש את נתיבתו המקצועית במשפטים ב-1961. לאחר כהונה אחת בת שנתיים בבית הנבחרים, נבחר דומיניק לסנאט של ארצות הברית, והביס את הסנאטור הדמוקרטי המכהן ג'ון קרול (אנ') ברוב של 53.6% מקולות הבוחרים. הוא נבחר מחדש ב-1968, ובפעם זו גבר על מושל קולורדו לשעבר סטיבן מקניקהולס (McNichols). כסנאטור, דומיניק שימש כיו"ר הוועדה הסנאטוריאלית הרפובליקנית הלאומית בקונגרס ה-92 משנת 1971 עד 1973. שנת הבחירות של 1974 היטיבה עם חברי המפלגה הדמוקרטית והפריחה הדמוקרטית לא פסחה על דומיניק, שאחוזי התמיכה בו צנחו ל-39.5% והוא הובס בידי גארי הארט. לאחר שעזב את הסנאט בתום כהונתו ב-1975, מונה לשגריר ארצות הברית בשווייץ בידי הנשיא ג'רלד פורד, אך אייש תפקיד זה לזמן קצר. הוא התגורר בכפר שרי הילס שבקולורדו עד למותו בהוב סאונד שבפלורידה במרץ 1981. הוא נטמן בבית העלמין פיירמונט השוכן בדנוור. מדיה וקבצים בנושא פיטר דומיניק בוויקישיתוף פיטר דומיניק, באתר המדריך הביוגרפי של הקונגרס של ארצות הברית (באנגלית) פיטר דומיניק, באתר "Find a Grave" (באנגלית)
פמפה (אי)

האי פמפה (באנגלית: Pampa Island) הוא אי המצוי למול החוף המזרחי של האי בראבנט בארכיפלג פאלמר שבאנטארקטיקה. האי נמצא 1.9 קילומטרים צפונית לנקודת פינל. חלקו הדרומי של מעבר פמפה מפריד בין האי פמפה לבין האי בראבנט. אורכו של האי כ-2.5 קילומטרים. האי מתנשא לגובה של 475 מטרים מעל פני הים. האי מופיע לראשונה במפה ששורטטה על ידי המשלחת האנטארקטית הבלגית (אשר חקרה את אנטארקטיקה בין השנים 1897–1899). שמו של האי ניתן לו על ידי המשלחת הארגניטאית לאנטארקטיקה (אשר חקרה את אנטארקטיקה בין השנים 1947–1948). האי נקרא על שמו של מעבר פמפה הסמוך לו (אשר שמו ניתן לו על ידי המשלחת הארגנטינית), וזאת על שם הספינה "פמפה" של המשלחת הארגנטינאית. האי פמפה באתר הסקר הגאולוגי של ארצות הברית האי פמפה באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי ההיסטוריה של מקור השם